се увеличат и той може да не е в състояние да прехвърли увеличението върху своите клиенти.
 (199)
 Групата анонимни ползватели отбелязаха, че стъклените влакна са важна съставка с критично за качеството значение и че сегашните системи за качество, като например по отношение на термопластмасите за автомобилната промишленост, ще изискват нов процес на одобрение, ако ползвателят смени доставчика си.
 (200)
 Същите ползватели отбелязаха и това, че дори даден ползвател да има различни доставчици, той все пак ще използва конкретен доставчик за конкретен компонент.
 (201)
 Клиентите на ползвателите, които произвеждат други видове термопластмаси, са по-малко чувствителни по отношение на източника за доставка на суровината, тъй като ПМСВ се смесват със смола и осигуряват подсилване на термопластмасата, а не остават относително непроменени, както при производството на ТСВ.
 (202)
 Въпреки че ПМСВ представляват до 60 % от производствените разходи, има на разположение и други източници за доставка на ПМСВ без наложени мерки, а именно Малайзия и Норвегия. Предвид увеличението на цените, което евентуалните мерки биха причинили, обаче провереният ползвател се обяви против налагането на мерки. Всички изразили становище ползватели на термопластични материали бяха против налагането на мерки.
 (203)
 Ползвателите, които произвеждат тъкани от стъклени влакна („ТСВ“), заемат напълно различна позиция, тъй като ПМСВ е използваната за производството на ТСВ суровина. Комисията посети един от производителите на ТСВ и ползвател на ПМСВ, който поиска да остане анонимен за целите на настоящото разследване. Той се противопостави на евентуалните мерки, тъй като при налагането на мита върху ПМСВ от Китай цените на суровините са се увеличили с 10 %, но той не е бил в състояние да прехвърли увеличението на цените върху своите клиенти.
 (204)
 Четирима изразили становище производители на ТСВ бяха против налагането на мерки. Комисията обаче отбелязва, че един от включените в извадката производители на ПМСВ от Съюза, Owens Corning, е интегриран производител, който произвежда и ТСВ в Съюза. Тази група подкрепя мерките по отношение на вноса от Египет както на ПМСВ, така и на ТСВ.
 (205)
 Комисията обаче получи изявления и от други двама производители на ТСВ в подкрепа на налагането на мерки по отношение на ПМСВ от Египет, за да се защити цялостната верига за създаване на стойност в Европа, както и да се насърчи научноизследователската и развойната дейност.
 (206)
 Заключението по отношение на ползвателите е, че като се има предвид, че ПМСВ са основната суровина в произвеждания от тях краен продукт, евентуалните мерки не биха били в техен интерес, тъй като биха увеличили разходите им. Мерките обаче биха били в интерес на интегрираните групи, които използват произведените от самите тях ПМСВ.
 (207)
 В крайна сметка предвид наличните алтернативни източници на доставка, спрямо които няма наложени мерки, това, че един интегриран ползвател се обяви в полза на мерките, и липсата на доказателства, които ясно да показват, че допълнителните разходи от наложените върху вноса от Египет мерки не могат да бъдат поети от ползвателите, Комисията направи заключението, че неблагоприятните последици за ползвателите не показват ясно, че прилагането на мерките не е в интерес на Съюза.
 6.4. Нарушаващи търговията последици от субсидирането/възстановяване на реалната конкуренция
